Statsminister Jens Stoltenberg skal delta på klimakonferansen i Durban i Sør-Afrika fra 7. desember. Foto: Sørbø, Krister / SCANPIX

Climate Change Performance Index CCPI) er en årlig rangering som legges fram av en gruppe europeiske miljøorganisasjoner.

Da årets rangering ble lagt frem i sørafrikanske Durban i dag hadde Norge falt ned fra 3. plass til 12. plass av landene.

Sverige har overtatt førsteplassen på listen fra Brasil.

I rangeringen står Norge i år på 15. plass, men det er fordi organisasjonene bak rangeringene mener at ingen av landene fortjener noen av de tre øverste plassene.

Artikkelen fortsetter under tabellen.

Germanwatch' klimaranking for 2012 Plassering Land Poengsum Plassering i fjor 1 * 2 * 3 * 4 Sverige 68,1 5 ↑ 5 Storbritannia 67,4 8 ↑ 6 Tyskland 67,2 7 ↑ 7 Brasil 66,9 4 ↓ 8 Frankrike 66,3 9 ↑ 9 Sveits 65,1 13 ↑ 10 Mexico 64,6 11 ↑ 11 Slovakia 64,0 18 ↑ 12 Danmark 63,9 33 ↑ 13 Belgia 63,8 17 ↑ 14 Portugal 62,9 14 15 Norge 61,9 6 ↓ Utvalgte land ...23 India 58,6 10 ↓ ...30 Italia 55,4 41 ↑ ...35 Spania 54,2 35 ...37 Finland 53,9 31 ↓ ...43 Japan 51,1 39 ↓ ...52 USA 48,5 54 ↑ ...54 Canada 46,3 57 ↑ ...55 Russland 45,1 48 ↓ ...57 Kina 44,6 56 ↓ ...61 Saudi-Arabia 24,5 60 ↓ *= De tre øverste plassene

deles ikke ut fordi ingen

har fortjent dem.

Prestisjefylt rapport

Rapporten ser på både utslippsutvikling og nasjonal og internasjonal klimapolitikk i de 61 landene som vurderes.

Utviklingene i klimautslipp er det som veier tyngst i rankingen, og her får Norge den dårligste mulig karakteren.

Politisk rådgiver i Miljøverndepartementet, Audun Garberg, er i Durban under klimakonferansen. Foto: Bjørn H Stuedal / regjeringen.no

Venstreleder Trine Skei Grande er til stede på klimakonferansen. Foto: Bent J. Tandstad / NRK

Når det gjelder innsatsen på internasjonale tiltak mot klimautslipp får Norge, sammen med Mexico, Storbritannia og Sør-Afrika, særlig ros i rapporten.

– Skarp konkurranse

– Generelt er det bedre å ligge på topp enn å score middels, sier politisk rådgiver i miljøverndepartementet, Audun Garberg, til NRK.no på telefon fra Durban.

Garberg bistår miljøvernminister Erik Solheim under klimakonferansen.

Les også: Bare 12 av 200 regjeringssjefer til Durban

Han er ikke glad for at Norge ligger langt bak førsteplasserte Sverige.

– Det er ganske skarp konkurranse og små forskjeller mellom de øverste landene, sier Audun Garberg.

Venstre kritiserer regjeringen

Også leder i Venstre, Trine Skei Grande, er til stede under klimakonferansen i Durban.

– Climate Change Performance Index viser oss tydelig tre ting: Klima må tilbake på dagsorden i Norge, vi har ingen grunn til å lene oss tilbake og kun henvise til kutt i utlandet og vi trenger politisk lederskap som er tydelige på hvilken omstilling Norge skal gjennom, sier hun i en kommentar til rangeringen.

Mens de nasjonale utslippene teller 50 prosent i indeksen, så vektes internasjonal innsats med 20 prosent.

– Det er jo ikke en vitenskapelig kåring og vi får lite igjen for vår internasjonale innsats, sier politisk rådgiver i miljøverndepartementet, Audun Garberg, til NRK.no.

Han viser samtidig til at regjeringen har vedtatt tiltak som skal få ned klimautslippene i Norge i årene fremover, og at nye tiltak vil komme i klimameldingen til våren.

Les også: Klimagassen CO2 øker ikke temperaturen på jorda like drastisk som vi har trodd